CELEX: 52016DP0364
Language: et
Date: 2016-10-04 00:00:00
Title: Euroopa Parlamendi 4. oktoobri 2016. aasta otsus Giorgos Grammatikakise puutumatuse äravõtmise taotluse kohta (2016/2084(IMM))

19.6.2018   
            
            
               ET
            
            
               Euroopa Liidu Teataja
            
            
               C 215/241
            
         P8_TA(2016)0364
   Giorgos Grammatikakise puutumatuse äravõtmise taotlus
   Euroopa Parlamendi 4. oktoobri 2016. aasta otsus Giorgos Grammatikakise puutumatuse äravõtmise taotluse kohta (2016/2084(IMM))
   (2018/C 215/35)
   
      Euroopa Parlament,
   
               —
            
            
               võttes arvesse Giorgos Grammatikakise puutumatuse äravõtmise taotlust, mille esitas 1. aprillil 2016. aastal Kreeka Vabariigi Riigikohtu asepeaprokurör seoses Réthymno prokuröri ettepanekuga alustada kohtumenetlust ametiülesannete täitmisel usalduse kuritarvitamise tõttu, mis pandi toime koos teiste asjaosalistega ajavahemikus 2000–2002 Kreetal Réthymnos (toimik nr ABM:AB05/1956), ja mis tehti teatavaks Euroopa Parlamendi täiskogu istungil 27. aprillil 2016,
            
         
               —
            
            
               võttes arvesse asjaolu, et Giorgos Grammatikakis loobus kodukorra artikli 9 lõikega 5 ette nähtud õigusest olla ära kuulatud,
            
         
               —
            
            
               võttes arvesse Euroopa Liidu privileegide ja immuniteetide protokolli nr 7 artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ning 17. jaanuari 2013. aasta otsuseid (1),
            
         
               —
            
            
               võttes arvesse Kreeka Vabariigi põhiseaduse artiklit 62, Kreeka tsiviilkohtumenetluse seadustiku artiklit 54 ja Kreeka parlamendi kodukorra artiklit 83,
            
         
               —
            
            
               võttes arvesse Kreeta apellatsioonikohtu prokuröri määrust nr 5181/18.11.2015,
            
         
               —
            
            
               võttes arvesse 7. aprilli 2015. aasta dokumenti Euroopa Parlamendi liikme Giorgos Grammatikakise kohtusse ilmumise ning vastuväite ja tõendavate dokumentide esitamise kohta,
            
         
               —
            
            
               võttes arvesse Kreeta apellatsioonikolleegiumi otsust nr 104/2015,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 9,
            
         
               —
            
            
               võttes arvesse õiguskomisjoni raportit (A8-0279/2016),
            
         
               A.
            
            
               arvestades, et Kreeka Vabariigi Riigikohtu asepeaprokurör on taotlenud Euroopa Parlamendi liikme Giorgos Grammatikakise puutumatuse äravõtmist seoses väidetavat õigusrikkumist käsitleva kohtumenetlusega;
            
         
               B.
            
            
               arvestades, et Euroopa Liidu privileegide ja immuniteetide protokolli nr 7 artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Kreeka Vabariigi põhiseaduse artikli 62 kohaselt ei või parlamendi koosseisu ametiajal parlamendiliiget ilma parlamendi eelneva loata vastutusele võtta, vahistada, temalt vabadust võtta ega muul viisil tema vabadust piirata;
            
         
               D.
            
            
               arvestades, et Kreeka ametiasutused on teinud ettepaneku võtta Giorgos Grammatikakis koos teiste osalistega vastutusele seoses teatavate juriidiliste kohustuste täitmata jätmisega;
            
         
               E.
            
            
               arvestades, et kavandatav kohtumenetlus puudutab 8. märtsil 1996. aastal toimunud arutelu, kus käsitleti võimalust sõlmida kõigile Kreeta Ülikooli töötajatele uus kollektiivne erakindlustusleping lisaks kohustuslikule kindlustusele, ja ajavahemikus 2000–2002 järjestikuliste maksetena tehtud väidetavalt ebaseaduslikke makseid;
            
         
               F.
            
            
               arvestades, et eelmine kohtumenetlus samas asjas hõlmas ajavahemikku alates 2000. aastast ja lõppes kõigi süüdistatavate õigeksmõistmisega;
            
         
               G.
            
            
               arvestades, et kavandatav kohtumenetlus ei ole selgelt seotud Giorgos Grammatikakise kui Euroopa Parlamendi liikmega, sest see puudutab tema endist ametikohta Kreeta Ülikooli senati rektorina;
            
         
               H.
            
            
               arvestades, et kavandatav kohtumenetlus ei ole seotud Euroopa Parlamendi liikme kohustuste täitmisel avaldatud arvamuste ega antud häältega Euroopa Liidu privileegide ja immuniteetide protokolli nr 7 artikli 8 tähenduses;
            
         
               I.
            
            
               arvestades, et kavandatav kohtumenetlus hõlmab pikemat ajavahemikku 1996. aastast 2000. aastani ja Giorgos Grammatikakise rektori ametiajal toimunud Kreeta Ülikooli senati viimast koosolekut, kus asjaomast küsimust arutati, kuid otsust ei tehtud; arvestades, et ei ole tõendeid selle kohta, et kavandatava kohtumenetluse aluseks oleks kavatsus tekitada kõnealusele Euroopa Parlamendi liikmele poliitilist kahju;
            
         
               J.
            
            
               arvestades, et paljude Kreeta Ülikooli senati ja ELKE-komisjoni kaassüüdistatavate liikmete suhtes on kavandatavast kohtumenetlusest lõplikult loobutud väidetavate õigusrikkumiste 15-aastase aegumistähtaja möödumise tõttu ning osad süüdistatavad mõistis kohus 2016. aasta mais lõplikult õigeks kõigis süüdistuse punktides;
            
         
               K.
            
            
               arvestades, et parlament väljendab imestust asjaolu üle, et puutumatuse äravõtmist taotletakse 20 aastat pärast sündmuste toimumist ja Kreeka õigussüsteem ei ole selle aja jooksul suutnud alustada kohtumenetlust Giorgos Grammatikakise suhtes ning kavatseb teha seda nüüd, kui ta on Euroopa Parlamendi liige
            
         
               L.
            
            
               arvestades, et õigussüsteem, mis aeglaselt toimib, ei saa kunagi olla täiesti õiglane, sest asjaomased inimesed ei ole enam need, kes nad olid 20 aastat tagasi; arvestades, et õigusest saab rääkida ainult siis, kui seda mõistetakse õigel ajal;
            
         
            
               1.
            
            
               otsustab Giorgos Grammatikakise puutumatuse ära võtta, mida palus ka Giorgos Grammatikakis ise, et lõpetada kõnesolev pikk kohtuprotsess;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Kreeka pädevatele ametiasutustele ja Giorgos Grammatikakisele.
            
         
      (1)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.